Sign in / Join Monday, November 15, 2021 ikteb hawn… Fittex Telfa oħra kbira għal Malta kontra s-Slovakkja Minn Cristian Muscat November 14, 2021 Ritratt: Dominic Borg Cristian Muscat Malta ..........… 0 Slovakkja ...… 6 M'hemmx wisq x'wieħed jgħid hekk kif Malta sfat megħluba bl-iskor kbir ta' 6-0 mis-Slovakkja fl-aħħar partita mir-round ta' kwalifikazzjoni tat-Tazza tad-Dinja 2022. Għall-kronaka, l-ewwel azzjoni denja tal-partita waslet fil-ħames minuta mill-Maltin meta Joseph Mbong għadda lil Teddy Teu­ma li bi through pass żmarka lil Paul Mbong fuq ix-xellug, li xeħet lejn Alex Satariano li kien ġej bil-ġirja, li iżda, ġie antiċipat fil-ħin minn David Hancko. Peró fis-żewġ minuti sussegwenti l-Maltin sabu ruħhom fi żvantaġġ ta' żewġ goals. Kien Tomas Suslov li xe­ħet lejn David Strelec li b'sidru niżżel lejn Albert Rusnak li mingħajr ma ħalla l-ballun imiss mal-art xeħet fir-rokna tax-xibka. Maħsuda b'dan il-goal, wara ftit sekondi sofrejna t-tieni wieħed meta Paul Mbong tilef il-ballun fuq ix-xellug għas-spejjeż ta' Tomas Suslov li ġera mal-linja u xeħet cross insidjuż hekk kif Ondrej Duda ħarab il-kustodja ta' Kurt Shaw u b'daqqa ta' ras b'saħħitha sammar il-ballun fix-xibka. Fis-16-il minuta, il-logħba kienet prattikament mirbuħa u mitlufa meta s-Slovakki skorjaw it-tielet goal wara li Stanislav Lobotka rebaħ il-pussess f'nofs il-ground kontra Matthew Guillaumier, għadda lejn ALBERT RUSNAK li avvanza u b'kumditá kbira sab l-ispazju kollu biex minn tarf il-kaxxa pplejsja l-ballun għar-rokna tax-xibka. Fis-26 minuta, l-avversarji reġgħu sabu x-xibka iżda l-iskorer Lukas Haraslin kien senjalat f'pożizzjoni ta' offside. U żewġ minuti mit-tmiem tal-ewwel taqsima, il-goal ta' Tomas Suslov ma ġiex konvalidat minħabba li wasal minn offside wkoll. Żewġ minuti mill-ftuħ tat-tieni taqsima, l-affarijiet għall-Maltin komplew jeħ­żienu me­ta Ryan Camenzuli ntwe­ra t-tieni karta safra għal foul fuq Suslov .… u fil-51 minuta Teddy Teuma ġie muri żewġ karti sofor f'temp ta' 15-il sekonda wara li kkommetta foul … ipprotesta u rema l-ballun. Fis-56 minuta, il-goalkeeper Malti, Henry Bonello, evita goals ċerti meta salva fuq xuttijiet mill-viċin ta' Duda u Lukas Haraslin rispettivament. Fid-69 minuta, ONDREJ DUDA għamilhom erbgħa meta kkonkluda mill-pass ta' Suslov wara azzjoni mibdija minn Lobotka. Tliet minuti wara, is-Slovakki skorjaw il-ħames goal meta Duda xeħet għan-nofs … u finta wara finta l-ballun wasal f'tarf il-kaxxa fejn is- sostitut Vernon De Marco ġie bil-ġirja u b'xutt fil-baxx xeħet fir-rokna tax- xibka. Fit-80 minuta, ONDREJ DUDA għaqqad il-hat-trick personali meta kompla għal ġewwa mill-cross fil-baxx ta' Suslov. REFEREES: Hrvoje Radic, Bojan Zobenica (Kroaz­ja) RABA' UFF.: Dario Bel (Kro­az­­ja) SKORERS: A. Rusnak 6, 16, O. Duda 8, 69, 81, V. De Marco 72 (S) AMMONITI: A. Satariano, R. Camenzuli, T. Teuma, J. Mbong (M) TKEĊĊEW: R. Camenzuli 47, T. Teuma 51 (M) Artiklu preċedenti Jingħata l-bidu għat-Tazza tal-President Artiklu li jmiss "Għaliex?"… vandaliżmu fuq poster reliġjuż